**Ministru kabineta noteikumu projekta “Grozījumi Ministru kabineta 2012.gada 20.marta noteikumos Nr.190 “Noteikumi par notikumu reģistrēšanas kārtību un policijas reaģēšanas laiku”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Kopsavilkums nav aizpildāms saskaņā ar Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1punktu. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likuma “Par policiju” 19.panta desmitā daļa un 19.1panta septītā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai veicinātu sadarbības efektivitāti starp Valsts policiju, pašvaldības policiju un ostas policiju, Iekšlietu ministrija izstrādāja grozījumus likumā “Par policiju”, tādējādi papildinot likuma 19. un 19.1 panta otro daļu ar jaunu punktu, paredzot, ka pašvaldības policijas un ostas policijas pienākumos ietilpst reģistrēt iesniegumus un informāciju par iespējamiem likumpārkāpumiem un notikumiem, kuri apdraud personu vai sabiedrības drošību, un reaģēt uz sniegto informāciju, kā arī nodot kompetentām amatpersonām un institūcijām saņemto informāciju. Kā arī vienlaikus paredzot pilnvarojumu Ministru kabinetam noteikt minēto ziņu reģistrēšanas kārtību, apjomu un glabāšanas termiņus.  Līdz ar to ir nepieciešams izstrādāt attiecīgus grozījumus Ministru kabineta 2012.gada 20.marta noteikumos Nr.190 “Noteikumi par notikumu reģistrēšanas kārtību un policijas reaģēšanas laiku” (turpmāk – noteikumi), paredzot, ka arī pašvaldības policija un ostas policija vienotajā notikumu reģistrā iekļaus attiecīgās ziņas. Proti, nepieciešams papildināt minēto noteikumu izdošanas tiesisko pamatojumu ar atsaucēm uz likuma “Par policiju” 19.panta desmito daļu un 19.1panta septīto daļu un attiecīgi precizēt noteikumus.  Tāpat noteikumu 3.punkts nosaka, ka iesniegumus un informāciju par notikumiem un tajos iesaistītajām personām, neatkarīgi no saņemšanas veida, policija nekavējoties reģistrē vienotajā notikumu reģistrā. Minētais tiesiskais regulējums ir attiecināms uz sākotnējās informācijas par noziedzīga nodarījuma, iespējamo likumpārkāpumu un notikumu, kas apdraud personas vai sabiedrības drošību, saņemšanas posmu. Ņemot vērā to, ka reaģēšanā uz minēto var tikt iesaistīta, piemēram, gan Valsts policija, gan pašvaldības policija, nepieciešams projektu papildināt ar tiesisko regulējumu par vienotā notikumu reģistra papildināšanu ar attiecīgajām ziņām. Līdz ar to ir attiecīgi precizējams noteikumu 5.punkts, kā arī noteikumi papildināmi ar jaunu punktu, nosakot, ka policija, kura atbilstoši kompetencei veic darbības saistībā ar notikumu, saņemot šo noteikumu 6. un 7.punktā norādītās ziņas, nekavējoties papildina reģistru ar tām (*Valsts policijas, pašvaldības policijas un ostas policijas darbinieks reģistrā iekļauj un papildina ar tām ziņām, kas minētajam darbiniekam ir zināmas vai kļuvušas zināmas*).  Kā arī, ņemot vērā to, ka noteikumu 12.punkts nav atbilstošs Ministru kabinetam noteiktajam pilnvarojumam, minētais punkts ir attiecīgi svītrojams. |
| 3. | Projekta izstrādē iesaistītās institūcijas un publiskas personas kapitālsabiedrības | Projekts šo jomu neskar. |
| 4. | Cita informācija | Nav. |
|  | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attiecas uz pašvaldības policiju un ostas policiju. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |
|  | | |
| **III. Tiesību akta projekta ietekme uz valsts budžetu un pašvaldību budžetiem** | | |
| Projekts šo jomu neskar. | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība nav plānota, jo projektā ietvertais tiesiskais regulējums sabiedrību kopumā neietekmēs. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pašvaldības policija un ostas policija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunu institūciju izveide, esošu institūciju likvidācija vai reorganizācija nebūs nepieciešama.  Projekta izpilde notiks esošo pārvaldes funkciju ietvaros. |
| 3. | Cita informācija | Nav. |

Iekšlietu ministrs S.Ģirģens

Vīza: valsts sekretārs D. Trofimovs

21.10.2019.

654

D.Radzeviča

67219418, dace.radzevica@iem.gov.lv